Fuq il-paġna TwoPapasMalta immexxija minn Chris u Noel Vella Galea, tellgħu ritratt ta' karta li fuqha hemm impenġijin xi figuri li juru tip ta' transizzjonijiet fil-familja. Huma kitbu "Dan huwa metodu kif ta' sikwit nispjegaw lit-tfal tagħna fuq il-familja tagħhom u l-familja l-ġdida. B'hekk ikunu dejjem ippreparati għal quddiem." B'mod sempliċi iżda interessanti ferm, fil-figuri jidher illi l-ewwel nett tarbija jkollha ġenituri bijoloġiċi magħmulin minn mara u raġel u din ma tibqax tgħix magħhom għax tingħata għall-adozzjoni. Fl-istess waqt, fin-nota tal-ġenb, dawn jimmarkaw li dawn it-tnejn xorta waħda jkunu jħobbu lit-tarbija. Fil-proċess tat-transizzjoni fil-familja, it-tarbija tibda tikber waqt li tkun f'dar ta' kenn għat-tfal , iżda eventwalment titlaq minn din id-dar ukoll u tingħaqad mal-familja l-ġdida tagħha. Fil-każ ta' Chris u Noel, it-tfal ingħaqdu ma' familja magħmula minn żewġ papajiet li żgur huma ta' imħabba u rispett kbir lejhom, u fin-nota ta' taħt kitbu li issa ser jgħixu f'din il-familja "Għal Dejjem." Huma għalqu l-post tagħhom billi rringrazzjaw lis-segwaċi kollha tagħhom tas-sapport. Proset TwoPapasMalta ta' din l-idea għal nies oħra li jixtiequ jispjegaw dan il-kunċett jew li jitħajru jadottaw! Miktub Minn Kantanta, mużiċista u awtriċi. Tikteb lirika dwar esperjenzi personali u dwar suġġetti temporanji. Tħobb titgħallem dwar fenomeni varji u għandha passjoni għall-kitba bl-ilsien Malti. Issib l-hena tagħha f'li ssegwi l-arti u l-ispettaklu f'kull qasam filwaqt li tgħaddi kritika kostruttiva. Bosta Jsellmu L-Omm Ta' Żewġt Itfal Li Ġiet Nieqsa Fl-Età Ta' 39 Sena "Ninsab Emozzjonata Wisq… Kellha Tkun Baby Girl Li Due Date Tagħha Biex Titwieled Kellu Jkun Ġimgħa Qabel Il-Milied" Bil-Filmat: "Jien Batejt… Ilni 20 Sena Biex Qrajt L-Aħbarijiet… Dik Tweġġagħni Ħafna" - Maria La Barokka Bil-Filmat: X'Inhi R-Raġuni Għaliex It-Tumble Dryer Hi Rrakkomandata Aktar Fi Żmien Ta' Pandemija?